CELEX: 31989R3670
Language: el
Date: 1989-12-07 00:00:00
Title: ΚΑΝΟΝΙΣΜΟΣ (ΕΟΚ) αριθ. 3670/89 ΤΗΣ ΕΠΙΤΡΟΠΗΣ της 7ης Δεκεμβρίου 1989 για την τροποποίηση του κανονισμού (ΕΟΚ) αριθ. 3846/87 όσον αφορά την ονοματολογία των προϊόντων για τις επιστροφές κατά την εξαγωγή στον τομέα του χοιρείου κρέατος #

Avis juridique important

|

31989R3670

ΚΑΝΟΝΙΣΜΟΣ (ΕΟΚ) αριθ. 3670/89 ΤΗΣ ΕΠΙΤΡΟΠΗΣ της 7ης Δεκεμβρίου 1989 για την τροποποίηση του κανονισμού (ΕΟΚ) αριθ. 3846/87 όσον αφορά την ονοματολογία των προϊόντων για τις επιστροφές κατά την εξαγωγή στον τομέα του χοιρείου κρέατος  -   

Επίσημη Εφημερίδα αριθ. L 358 της 08/12/1989 σ. 0024 - 0025

***** ΚΑΝΟΝΙΣΜΟΣ (ΕΟΚ) αριθ. 3670/89 ΤΗΣ ΕΠΙΤΡΟΠΗΣ  της 7ης Δεκεμβρίου 1989  για την τροποποίηση του κανονισμού (ΕΟΚ) αριθ. 3846/87 όσον αφορά την ονοματολογία των προϊόντων για τις επιστροφές κατά την εξαγωγή στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 15 παράγραφος 6,  Εκτιμώντας:  ότι καθορίστηκε ονοματολογία των επιστροφών από τον κανονισμό (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3445/89 (4)· ότι είναι αναγκαίο να τροποποιηθεί η ονοματολογία αυτή για να προσαρμοστεί ο καθορισμός των επιστροφών στις ανάγκες της αγοράς όσον αφορά την αποδοχή ορισμένων τεμαχίων κρέατος σε μερίδες που δεν υπερβαίνουν τα 100 γραμμάρια·  ότι, με τους κανονισμούς της Επιτροπής (ΕΟΚ) αριθ. 226/89 (5) και (ΕΟΚ) αριθ. 1583/89 (6), καθορίστηκαν οι διαδικασίες για τον καθορισμό της περιεκτικότητας σε κρέας και λίπος ορισμένων προϊόντων στον τομέα του χοιρείου κρέατος που υπάγονται στον κωδικό ΣΟ 1602· ότι, για να διευκολυνθεί η ορθή ταξινόμηση των προϊόντων στην ονοματολογία για τις επιστροφές, πρέπει να αναφερθούμε στους δύο κανονισμούς με τις υποσημειώσεις που αναφέρονται στα προϊόντα στα οποία εφαρμόζονται οι δύο τελευταίες μέθοδοι καθορισμού της περιεκτικότητας σε κρέας και σε λίπος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο τομέας 7 του παραρτήματος του κανονισμού (ΕΟΚ) αριθ. 3846/87 τροποποιείται ως εξής:  1. Η υποσημείωση (1) αντικαθίσταται από το ακόλουθο κείμενο:  «(1) Τα προϊόντα μπορούν να ταξινομηθούν στη διάκριση αυτή εάν οι διαστάσεις και τα χαρακτηριστικά του συνεκτικού μυϊκού ιστού επιτρέπουν την εξακρίβωση της προελεύσεως των προαναφερθέντων κυρίων τεμαχίων. Η έκφραση ''τεμάχιά τους" εφαρμόζεται στα προϊόντα με καθαρό βάρος τεμαχίου τουλάχιστον 100 γραμμάρια ή στα προϊόντα τεμαχισμένα σε ενιαίες μερίδες που προέρχονται από το ίδιο τεμάχιο και που συσκευάζονται μαζί και σε φυσική τοποθέτηση το ένα δίπλα στο άλλο με συνολικό καθαρό βάρος τουλάχιστον 100 γραμμαρίων.»  2. Η ακόλουθη υποσημείωση (9) τίθεται στις περιγραφές των εμπορευμάτων που υπάγονται στους κωδικούς των ακόλουθων προϊόντων:  - 1602 41 10 210  - 1602 41 10 290  - 1602 41 10 210  - 1602 41 10 290  «(9) Η περιεκτικότητα σε κρέας και σε λίπος καθορίζεται με τη διαδικασία αναλύσεως που περιλαμβάνεται στο παράρτημα του κανονισμού (ΕΟΚ) αριθ. 1583/89 της Επιτροπής (ΕΕ αριθ. L 156 της 8. 6. 1989, σ. 13).»  3. Η ακόλουθη υποσημείωση (10) τίθεται στις περιγραφές των εμπορευμάτων που υπάγονται στους κωδικούς των ακόλουθων προϊόντων:  - 1602 49 11 110  - 1602 49 11 190  - 1602 49 13 110  - 1602 49 13 190  - 1602 49 15 110  - 1602 49 15 190  - 1602 49 19 110  - 1602 49 19 190  - 1602 49 30 100  - 1602 49 50 100  «(10) Η περιεκτικότητα σε κρέας ή σε παραπροϊόντα σφαγίων κάθε είδους, στα οποία περιλαμβάνονται και το λαρδί και τα λίπη κάθε φύσης ή προέλευσης, καθορίζεται με τη διαδικασία αναλύσεως που περιλαμβάνεται στο παράρτημα του κανονισμού (ΕΟΚ) αριθ. 226/89 της Επιτροπής (ΕΕ αριθ. L 29 της 31. 1. 1989, σ. 11).»  Άρθρο 2  Ο παρών κανονισμός αρχίζει να ισχύει την 1η Φεβρουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Δεκεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 366 της 24. 12. 1987, σ. 1.  (4) ΕΕ αριθ. L 336 της 20. 11. 1989, σ. 1.  (5) ΕΕ αριθ. L 29 της 31. 1. 1989, σ. 11.  (6) ΕΕ αριθ. L 156 της 8. 6. 1989, σ. 13.